พระราชบัญญัติการเดินอากาศ (ฉบับที่ 4) พ.ศ. 2504
ประกาศวันที่ 1961-09-26

content: พระราชบัญญัติ การเดินอากาศ (ฉบับที่ ๔) พ.ศ. ๒๕๐๔
content: ภูมิพลอดุลยเดช ป.ร. ให้ไว้ ณ วันที่ ๓๐ สิงหาคม พ.ศ. ๒๕๐๔ เป็นปีที่ ๑๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการเดินอากาศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการเดินอากาศ (ฉบับที่ ๔) พ.ศ. ๒๕๐๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็นหมวด ๖ ทวิ และมาตรา ๖๐ ทวิ กับมาตรา ๖๐ ตรี แห่งพระราชบัญญัติการเดินอากาศ พ.ศ. ๒๔๙๗ ตามลำดับ “หมวด ๖ ทวิ มาตรา ๖๐ ทวิ ผู้โดยสารอากาศยานซึ่งใช้สนามบินเป็นท่าโดยสารออกจากสนามบิน ให้เสียค่าธรรมเนียมการใช้สนามบินตามอัตราซึ่งรัฐมนตรีกำหนด
sectionNo: 3
content: ผู้โดยสารอากาศยานต่อไปนี้ไม่ต้องเสียค่าธรรมเนียมดังระบุไว้ในวรรคก่อน คือ (ก) เด็กอายุไม่เกิน ๒ ปี (ข) ผู้โดยสารอากาศยานของรัฐไทยหรือรัฐต่างประเทศ (ค) ผู้โดยสารซึ่งได้มีระบุยกเว้นไว้โดยกฎกระทรวง มาตรา ๖๐ ตรี วิธีจัดเก็บและชำระค่าธรรมเนียมตามความในมาตราก่อน ให้กำหนดโดยกฎกระทรวง”
sectionNo: 4
content: มาตรา ๔ ให้เพิ่มความต่อไปนี้เป็นมาตรา ๘๑ ทวิ แห่งพระราชบัญญัติการเดินอากาศ พ.ศ. ๒๔๙๗ “มาตรา ๘๑ ทวิ ผู้ใดฝ่าฝืนไม่ชำระค่าธรรมเนียมดังบัญญัติไว้ในมาตรา ๖๐ ทวิ มีความผิดต้องระวางโทษปรับไม่เกินสองร้อยบาท”
sectionNo: 5
content: มาตรา ๕ ให้เพิ่มความต่อไปนี้เป็น ๑๐. ท้ายอัตราค่าธรรมเนียมต่อท้ายพระราชบัญญัติการเดินอากาศ พ.ศ. ๒๔๙๗ “๑๐. ค่าธรรมเนียมการใช้สนามบินของผู้โดยสารออกจากสนามบินครั้งละ ๕๐ บาท”
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ในปัจจุบันนี้บรรดาสนามบินของนานาประเทศได้เก็บค่าธรรมเนียมจากผู้โดยสารในการที่ใช้สนามบินเป็นท่าขึ้นโดยสารอากาศยานทางประเทศไทยก็ได้มีสนามบินซึ่งให้บริการแก่ผู้โดยสารได้ตามสมควรแล้ว
content: จึงสมควรเรียกเก็บค่าธรรมเนียมจากผู้โดยสารซึ่งโดยสารออกจากสนามบินดังที่ปฏิบัติกันทั่วไปเพื่อประโยชน์ในการที่จะได้รายได้มาช่วยในการใช้จ่ายของรัฐต่อไป